Maija Töyry

Maija Töyry (s. 1957) on suomalainen toimittaja ja mediatutkimuksen dosentti. Hän työskentelee asiantuntijana Osuuskunta Mediakollektiivissa. Töyry toimi aikakauslehtityön professorina Aalto-yliopistossa (ent. Taideteollinen korkeakoulu) vuosina 2007–2014. Journalismin opettajana hän on kehittänyt featurejournalismin opetusta ja ymmärrystä mm. kirjoittamalla Editointi aikakauslehdessä -kirjan yhdessä Panu Rädyn ja Kristiina Kuisman kanssa. Hän on ennen tutkija- ja opetustyötään toiminut toimittajana Annassa, Naisten Ääni -lehdessä, Contactor- ja Kehykset -lehdissä sekä freelancetoimittajana.

Töyry valmistui valtiotieteiden maisteriksi Helsingin yliopistosta vuonna 1981 ja väitteli valtiotieteiden tohtoriksi vuonna 2005. Hän on saanut Aikakausmedian J.W.Snellman-palkinnon vuonna 2009, Naistoimittajien Vuoden kellokas-palkinnon vuonna 2005 ja Helsingin Seudun Journalistien Salli-palkinnon 2005.

Julkaisut 

 Maija Töyry: Varhaiset naistenlehdet ja naisten elämän ristiriidat. Väitöstutkimus, Helsingin yliopisto 2005 
 Kuisma, Kristiina; Räty, Panu; Töyry, Maija: Editointi aikakauslehdessä. Taideteollinen Korkeakoulu 2007

Lähteet 

Suomalaiset toimittajat
Suomalaiset mediatutkijat
Vuonna 1957 syntyneet
Elävät henkilöt